
Apklausos sąlygų 2 priedas

PALAPINĖS – ANGARO
TECHNINĖ SPECIFIKACIJA

Palapinė - angaras (toliau – palapinė) su jai priklausančiais įrengimais – skirta katerių laikymui, techniniam aptarnavimui, remontui, paruošimui eksploatacijai bei kitiems su katerių priežiūra susijusiems darbams vykdyti. Palapinė su jai priklausančiais įrengimais bus naudojama Lietuvos Respublikos klimatinėje juostoje, o jos eksploatavimo laikas – ištisus metus ir visą parą. 
Palapinės su jai priklausančiais įrengimais komplekte turi būti: iš atskirų sekcijų surenkama karkasinė palapinė, grindų komplektas, šildymo, vėdinimo ir kondicionavimo sistema, elektros instaliacija ir apšvietimo sistema, techninės priežiūros ir remonto įrankių komplektai bei kita jos naudojimą pagal paskirtį užtikrinanti įranga. 

1. BENDROSIOS NUOSTATOS
1.1. Palapinė ir jai priklausantys įrengimai privalo būti pritaikyti naudoti – esant ne mažiau kaip 1 g/m³ dulkėtumui, intensyviam lietui iki 1000 mm/m², esant sniego apkrovai ne mažiau kaip 75 kg/m², vėjo gūsiams iki 100 km/h stiprumo, esant temperatūrai nuo -40º iki +50º C.
1.2. Palapinė ir jai priklausantys įrengimai turi būti nauji, nenaudoti.
1.3. Palapinė ir jai priklausantys įrengimai turi būti RAL 6031 arba RAL 6003 OLIVE GREEN matinės arba lygiavertės spalvos. 
1.4. Palapinė ir jai priklausantys įrengimai privalo būti tinkami pastatyti lygioje smėlėtoje arba dirvonuotoje teritorijoje, ant kieto, tvirto (skaldos ar kito analogiško) pagrindo.
1.5. Palapinė ir jai priklausantys įrengimai turi būti pritaikyti daugkartiniam išskleidimui.
1.6. Palapinė ir jai priklausantys įrengimai turi būti supakuoti tvirtose daugkartinio naudojimo dėžėse ar kitoje specialioje gamintojo numatytoje taroje, tinkančioje sandėliuoti ir transportuoti.
1.7. Palapinė ir jai priklausantys įrengimai, įskaitant priedus ir atsargines dalis, kurios nėra nuolat pritvirtintos prie įrangos, turi būti supakuoti kartu su savo pakavimo sąrašu į standartines pakuotes, kurios turi būti paženklintos vardiniu aprašu, kuriame nurodoma kokios materialinės vertybės yra sudėtos į pakuotes. Nesupakuota palapinės įranga turi būti sudėta į tvirtas dėžes. Didelės ir sunkios pakuotės turi būti sudėtos ant euro padėklų.
1.8.  Palapinės su jai priklausančiais įrengimais supakavimas turi būti pritaikyta pervežti autotransportu, laivais, geležinkeliu bei lėktuvais. 

2. PALAPINĖ
2.1. Palapinė turi būti pagaminta iš atskirų surenkamų sekcijų, kurios turi sandariai jungtis tarpusavyje. Palapinės stogo konstrukcija gali būti trikampio arba lanko formos.
2.2. Palapinės matmenys turi būti:
	ilgis – 25 m (±0,5 m);
	plotis – 10 m (±0,5 m);
	aukštis – 5,5 m (+1,0 m). 
2.3. Palapinės statmenų šoninių sienų aukštis (jeigu angaro stogas trikampio formos) turi būti – 3,5 m (paklaida ±1 m).
2.4. Palapinės naudingas plotas turi būti ne mažesnis kaip 200 m².
2.5. Palapinės danga:
2.5.1. Palapinės danga turi būti pagaminta iš poliesterio audinio, iš abiejų pusių padengto PVC arba lygiavertės medžiagos. Medžiagos tankis (medžiagos gijų tankis) turi būti ne mažesnis kaip 1100 dtex., medžiagos svoris (medžiagos paviršiaus tankis) turi būti 650 – 750 g/m². Medžiaga turi būti nepralaidi vandeniui, atspari pelėsiams, grybeliams, šalčiui, karščiui (nepalaikyti degimo, savaime užgęstanti) ir atspari valomųjų cheminių medžiagų poveikiui. Palapinės danga taip pat turi būti atspari UV spinduliams.
2.5.2. Palapinės dangos sujungimai, pastačius palapinę, turi būti nepralaidūs drėgmei (lietui, sniegui, krušai).
2.5.3. Palapinės viduje turi būti įsegamas izoliacinis įklotas (danga), kuris skirtas apsaugoti nuo drėgmės kondensato ir turi būti atsparus ugniai, pats užgęstantis bei turi atitikti DIN 4102-B1, M2 arba lygiaverčio standarto reikalavimus.
2.6. Palapinės rėmas:
2.6.1. Palapinės konstrukciją ir apkrovą išlaikantis surenkamas tvirtos konstrukcijos rėmas (toliau – rėmas) turi būti pagamintas iš metalo naudojant konstrukcinį plieną, kurio paviršius cinkuotas, arba kitokio korozijai atsparaus lengvo metalo lydinio, kuris užtikrintų palapinės tvirtumą ir stabilumą veikiant 1 skyriaus „Bendrosios nuostatos“ 1.1. punkte nurodytoms apkrovoms, esant įvardintoms klimato sąlygoms.
2.6.2. Visos rėmo konstrukcijos sudėtinės dalys turi būti atsparios korozijai.
2.6.3.  Prie rėmo turi būti specialios tvirtinimo vietos, kad galima būtų pritvirtinti palapinės dangą, izoliacinį įklotą, elektros instaliaciją, apšvietimo, šildymo, vėdinimo ir kondicionavimo sistemų įrangą.
2.7. Palapinės grindys:
2.7.1. Palapinės grindys turi būti pritaikytos karinės paskirties katerių laikymui, aptarnavimui, techninei priežiūrai ir remontui, užtikrinant stabilų, lygų ir saugų paviršių, atsparų mechaninėms apkrovoms, drėgmei, temperatūros svyravimams ir intensyviai eksploatacijai.
2.7.2. Grindų danga ir jos konstrukciniai sprendimai turi užtikrinti tinkamą laikomąją galią ir eksploatacinį stabilumą, atsižvelgiant į numatomas apkrovas ir naudojimo pobūdį.
2.7.3. Grindų paviršius turi sudaryti sąlygas paviršinio ir technologinio vandens nutekėjimui, neleidžiant vandeniui kauptis palapinės viduje.
2.7.4. Palapinės grindys turi būti pritaikytos statinėms ir dinaminėms apkrovoms, atsirandančioms laikant, transportuojant, manevruojant ir tempiant priekabą su kateriu, taip pat naudojant techninę įrangą, stovus, vežimėlius ir kėlimo priemones.
2.7.5. Grindų danga ir jos konstrukcija turi užtikrinti ne mažesnę kaip 10 t (10 000 kg) leistiną apkrovą, atsirandančią nuo priekabos ir katerio svorio, įskaitant dinamines apkrovas manevravimo metu.
2.7.6. Grindys turi būti pritaikytos laikinų ir (ar) stacionarių katerių stovų, atramų ir technologinių zonų įrengimui, numatant galimybę naudoti papildomas grindų dangos stiprinimo priemones didesnių apkrovų zonose.
2.7.7. Palapinės grindų plotas turi atitikti palapinės dugno plotą ir užtikrinti saugų personalo judėjimą, technikos manevravimą bei katerių aptarnavimo darbų atlikimą visame palapinės–angaro plote.
2.7.8. Grindų sprendiniai turi būti suderinti su palapinės karkaso ir šoninių sienų konstrukcijomis, užtikrinant bendrą konstrukcijos stabilumą, sandarumą ir eksploatacinį saugumą.
2.7.9. Naudojamos grindų dangos ir techniniai sprendiniai turi atitikti Lietuvos Respublikos teisės aktų, statybos techninių reglamentų bei karinės infrastruktūros objektams taikomų norminių dokumentų reikalavimus.
2.8. Palapinės durys:
2.8.1. Palapinės abiejuose galuose turi būti įrengtos didelės slankiosios arba suvyniojant pakeliamos durys (sandaraus pakėlimo ir nuleidimo veikimo tipo), kurių matmenys turi būti ne mažesni kaip (plotis x aukštis) 2,5 x 3,0 metrai. Durys turi sandariai užsidaryti ir nepraleisti šviesos, o užsirakinti/atsirakinti (fiksuotis) tik iš vidaus.
2.8.2. Palapinės abiejuose galuose turi būti įrengtos taip pat ir mažos durys, kurių matmenys ne mažesni kaip (plotis x aukštis) 1,5 x 1,9 metrai. Jos turi būti varstomo tipo ir turėti rėmą.
2.8.3. Mažosiose duryse turi būti įmontuotos įleidžiamos spynos su užraktu iš išorės ir vidaus. Turi būti pateikta ne mažiau kaip 4 (keturių) vnt. raktų komplektų kiekvienoms durims.
2.9. Palapinės angos:
2.9.1. Palapinės sienose turi būti angos su rankovėmis (nenaudojant būtų sandariai uždaromos, užveržiamos), pro kurias galima būtų tiekti šiltą orą, pratiesti elektros instaliacijos kabelius, vėdinimo ir kondicionavimo ortakius.
2.9.2. Angų kiekis turi atitikti naudojamų šildytuvų, kondicionierių, vėdinimo įrangos ortakių kiekiui, o angų skersmuo – ortakių skersmenims.
2.9.3. Palapinės viduje turi būti ortakiai pritaikyti tiekiamam šiltam ar šaltam orui tolygiai paskirstyti palapinės viduje.
2.10. Kita palapinės įranga ir priedai:
2.10.1. Palapinė turi turėti apsaugą nuo žaibo.
2.10.2. Prie palapinės turi būti techninei priežiūrai ir vartotojo lygmens remontui skirtos medžiagos (izoliaciniai lopai, klijai), palapinės dangos remonto – klijavimo ar vulkanizavimo rinkinys, lipni juosta (gali būti rulonėlis), skirta greitam palapinės medžiagos remontui (ne mažiau kaip 5000 mm ilgio ir 50 mm pločio) ir remonto įrankių komplektas.

3. PALAPINĖS APŠVIETIMAS IR ELEKTROS INSTALIACIJA
3.1. Palapinės apšvietimas turi būti ekonomiškas ir atitikti šviesos normas uždaroms patalpoms. Bendra dirbtinė apšvieta turi būti ne mažesnė kaip 150 liuksų.
3.2. Apšvietimo sistema turi būti apsaugota nuo fizinių kontaktų, pažeidimų ir susižeidimų į ją, turėti apsaugą nuo dužimo, turi nesudaryti elektromagnetinių trikdžių, netrukdyti kitiems elektroniniams įrengimams ir atitikti saugos reikalavimus pagal Lietuvos Respublikos teisės aktų reikalavimus.
3.3. Palapines apšvietimo sistemos apsaugos laipsnis turi būti ne mažesnis kaip IP54 arba lygiavertis.
3.4. Apšvietimo sistemai skirti kabeliai turi atitikti saugos reikalavimus.
3.5. Apšvietimo sistema turi būti įrengta taip, kad būtų paliktas ne mažesnis kaip 3,5 metrų (nuo grindų paviršiaus) laisvas vidinis aukštis.
3.6. Palapinės elektros instaliacija turi būti pritaikyta 230 V/50 Hz ir 400 V/50 Hz įtampos tiekimui.
3.7. Prie palapinės apšvietimo sistemos ir elektros instaliacijos turi būti IP 55 apsaugos lygio elektros skydas (elektros paskirstymo dėžė su apsauga), kuris turi būti tvirtas ir eksploatuojamas 1 skyriaus „Bendrosios nuostatos“ 1.1. punkte aprašytomis klimatinėmis sąlygomis.
3.8. Elektros skydas turi būti visas padengtas butilo gumos lydiniu arba kita izoliacine medžiaga, visiškai izoliuotas, savaime užsigesinantis, atsparus alyvoms, rūgštims ir sutrenkimams.
3.9. Elektros skydas turi turėti maitinimo įvadą, kurį saugo nominalios 32 A srovės termomagnetinis jungiklis su 30 mA apsauginiu išjungimo spragtuku.
3.10. Prie elektros instaliacijos turi būti įrengtas elektros saugos reikalavimus atitinkanti įžeminimas, kuris užtikrintų saugų palapinės apšvietimo, šildymo, vėdinimo ir kondicionavimo įrenginių eksploatavimą.

4. PALAPINĖS ŠIDYMAS, VĖDINIMAS IR KONDICIONAVIMAS
4.1. Šildymo, vėdinimo ir kondicionavimo įranga privalo būti karinės paskirties arba lygiavertė, pilnai sukomplektuota ir paruošta naudojimui.
4.2. Šildymo, vėdinimo ir kondicionavimo įranga turi būti eksploatuojama palapinės išorėje (dėl eksploatacijos metu susidarančių kenksmingų produktų).
4.3. Palapinės šildymo, vėdinimo ir kondicionavimo įranga turi užtikrinti minimalias normines žmogaus darbo sąlygas, kad palapinės viduje būtų palaikoma darbinė temperatūra nuo +18°C iki +28°C eksploatuojant ją 1 skyriaus „Bendrosios nuostatos“ 1.1. punkte aprašytomis klimatinėmis sąlygomis.
4.4. Turi būti suprojektuota ir įrengta tokia mikroklimato parametrus palaikanti ir reguliuojanti šildymo, vėdinimo ir kondicionavimo sistema, kad būtų galima palaikyti šiuos nurodytus mikroklimato parametrus:
4.4.1. Šaltuoju metų laikotarpiu oro temperatūra turi būti +18– +22°C , santykinė oro drėgmė 35–60 %, oro judėjimo greitis 0,05–0,15 m/s;
4.4.2. Šiltuoju metų laikotarpiu oro temperatūra turi būti +18– +28°C , santykinė oro drėgmė 35–65 %, oro judėjimo greitis 0,15–0,25 m/s.
4.5. Šildymo, vėdinimo ir kondicionavimo įrangą turi sudaryti kilnojami agregatai, valdomi nuotoliniu būdu.
4.6. Šildymo, vėdinimo ir kondicionavimo įrangos komplekte turi būti visos reikalingos šilto ir vėsaus oro tiekimui į palapinę lanksčios žarnos (ortakiai) ir jungtys, užtikrinančios patikimą žarnų prijungimą prie šildymo, vėdinimo ir kondicionavimo įrangos ir prie palapinės angų.
4.7. Šildymo, vėdinimo ir kondicionavimo įranga privalo turėti apsaugas nuo perkaitimo, užsiliepsnojimo ir liepsnos išmetimo į išorę bei ne žemesnį kaip IP X4 įrangos apsaugos laipsnį.
4.8. Šildymo agregatas turi naudoti išorinį maitinimo šaltinį ir dyzelinį kurą.
4.9. Prie šildymo įrangos turi būti kuro talpa nuo 20 l iki 200 l, arba kuro bakas gali būti integruotas į šildymo, vėdinimo ir kondicionavimo sistemą.
4.10. Prie šildymo įrangos privalo būti ne mažiau kaip 4 (keturi) 6 kg ABC milteliniai gesintuvai.
4.11. Šildymo, vėdinimo ir kondicionavimo įrangos aptarnavimui ir techninei priežiūrai turi būti reikalingų įrankių bei instrumentų komplektai, atsarginių detalių komplektai pirmo lygio remontui atlikti.

5. REGLAMENTUOJANTYS ARBA LYGIAVERČIAI TEISĖS AKTAI
5.1. Lietuvos Respublikos sveikatos apsaugos ministro (toliau - LR SAM) 2015 m. rugsėjo 23 d. įsakymas Nr. V-1074 „Dėl Lietuvos higienos normos HN 56:2015 „Karinės teritorijos visuomenės sveikatos saugos reikalavimai“ patvirtinimo“.
5.2. LR SAM 2013 m. gegužės 27 d. įsakymas Nr. V-551 „Dėl Lietuvos higienos normos HN 123:2013 „Sporto klubo paslaugų sveikatos apsaugos reikalavimai“ patvirtinimo“.
5.3. LR SAM 2009 m. gruodžio 29 d. įsakymas Nr. V-1081 „Dėl Lietuvos higienos normos HN 42:2009 „Gyvenamųjų ir visuomeninių pastatų patalpų mikroklimatas“ patvirtinimo“.
5.4. LR SAM 2003 m. gruodžio 24 d. įsakymas Nr. V-770 „Dėl Lietuvos higienos normos HN 69:2003 „Šiluminis komfortas ir pakankama šiluminė aplinka darbo patalpose. Parametrų norminės vertės ir matavimo reikalavimai“ patvirtinimo“.
5.5. LR SAM 2014 m. balandžio 30 d. įsakymas Nr. V-520 „Dėl Lietuvos higienos normos HN 98:2014 „Dėl Lietuvos higienos normos HN 98:2014 „Natūralus ir dirbtinis darbo vietų apšvietimas. Apšvietos mažiausios ribinės vertės ir bendrieji matavimo reikalavimai“ patvirtinimo“.
5.6. LR SAM 2011 m. birželio 13 d. įsakymas Nr. V-604 „Dėl Lietuvos higienos normos HN 33:2011 „Dėl Lietuvos higienos normos HN 33:2011 „Triukšmo ribiniai dydžiai gyvenamuosiuose ir visuomeninės paskirties pastatuose bei jų aplinkoje“ patvirtinimo“.

6. MEDŽIAGŲ IR ĮRENGIMŲ SERTIFIKAVIMAS
6.1. Visos palapinės ir įrengimų gamybai panaudotos medžiagos privalo būti sertifikuotos, turi turėti kokybės sertifikatus ir/arba pasus, patvirtinančius jų kilmę, t. y. gamintoją ir kokybę, turėti CE ženklinimą arba lygiavertį.
6.2. Šildymo, vėdinimo ir kondicionavimo įranga turi turėti kokybės sertifikatus arba pasus, patvirtinančius jų kilmę, t. y. gamintoją, įranga turi būti pagaminta, atsižvelgiant į ES reikalavimus ir turi turėti CE arba lygiavertį ženklinimą.
6.3. Visos medžiagų ir darbų atlikimo sertifikatų ar deklaracijų kopijos turi būti pridėtos prie palapinės ir jai priklausančių įrengimų pirkimo konkurso dokumentacijos.
6.4. Palapinės ir jai priklausančių įrengimų techniniai pasai, brėžiniai ir sertifikatai turi būti lietuvių kalba.
6.5. Palapinės ir jai priklausančių įrengimų eksploatacijos instrukcijos turi būti lietuvių kalba.
6.6. Palapinė ir jai priklausantys įrengimai turi būti pardavėjo pristatyta, iškrauta sutartyje nurodytoje pirkėjo vietovėje, o pirkėjo personalas (nemažiau kaip 5 asmenys) pardavėjo lėšomis apmokytas taisyklingai eksploatuoti šią įrangą, išduodant sertifikatus.
6.7. Kartu su palapine ir jai priklausančiais įrengimais turi būti pateiktas atsarginių detalių su NSN arba lygiaverčiais kodais katalogas.

7. GARANTIJA
7.1. Palapinės ir jai priklausančių įrengimų garantija nuo priėmimo-perdavimo akto pasirašymo dienos turi būti ne trumpesnė kaip 2 metai.
7.2. [bookmark: _GoBack]Tiekėjas savo lėšomis garantiniu laikotarpiu turi atlikti palapinės ir jai priklausančių įrengimų techninės priežiūros ir remonto darbus, užtikrinant atsarginių detalių ir remonto medžiagų tiekimą. 

